User:Edvin h/sandbox

Faruk Hadžić (rođen 27.11.1984. godine) je makroekonomski analitičar u Bosni I Hercegovini, koji svakodnevno komentariše putem društvenih mreža  ekonomska kretanja za mnoge od medija u BiH (klix, avaz, buka, TV1, N1, Al Jazeera Balkans, Hayat, BHT1, TVSA…). Kritičar je postojećeg načina vođenja ekonomske politike, te je zagovornik novog pristupa za BiH kroz Novu ekonomsku politiku.

RANI ŽIVOT I KARIJERA
Faruk Hadžić je rođen u Tuzli, Bosna i Hercegovina, tada dio Socijalističke Federativne Republike Jugoslavije. Završio je 1999. godine Osnovnu školu Pazar u Tuzli, gdje je zbog uspjeha proglašen i Učenikom generacije. 2003. godine završava Gimnaziju Meša Selimović u Tuzli, a 2007. godine Ekonomski fakultet u Tuzli (odsjek Makroekonomski menadžment), gdje je tokom studija dobio dvije Srebrene i jednu Zlatnu plaketu, kao i rektorsku nagradu, kao jedan od studenata generacije. 2014. godine je magistrirao na Ekonomskom fakultetu u Sarajevu (odsjek Međunarodna ekonomija). Trenutno je doktorant na Ekonomskom fakultetu u Tuzli (Ekonomska teorija i politika). Živi i radi u Sarajevu.

NOVA EKONOMSKA POLITIKA
Kao makroekonomski analitičar, često u medijima iznosi kritiku postojećeg ekonomskog vođenja države, ali i sa prijedlozima rješenja. Zajedno sa kolegom makroekonomistom Dinom Hadžialićem, pobjedio je na takmičenju za najbolji esej na temu Nova ekonomska politika, gdje su ponudili novu viziju ekonomskog razvoja BiH kroz makroekonomske reforme. U septembru 2018. godine, Faruk Hadžić i Dino Hadžialić su izdali i knjigu Nova ekonomska politika , sa fokusom na rješavanje glavnog makroekonomskog problema BiH – nezaposlenosti, putem smanjivanja stope doprinosa, povećanja minimalnih primanja radnika, brže i lakše registracije pravnih lica, te ukidanja nepotrebnih parafiskalnih nameta.